
1
ΣΚΟΠΟΣ ΤΟΥ ΜΑΘΗΜΑΤΟΣ

Σκοπός του μαθήματος είναι να βοηθήσει τους/τις μαθητές/τριες να κατανοήσουν τις βασικές έννοιες των ηλεκτρονικών και να αποκτήσουν δεξιότητες στο χειρισμό εργαλείων και οργάνων μέτρησης του ηλεκτρονικού εργαστηρίου, στον έλεγχο βασικών ηλεκτρονικών εξαρτημάτων και στην κατασκευή και έλεγχο απλών ηλεκτρονικών κυκλωμάτων.

2
ΓΕΝΙΚΟΙ ΣΤΟΧΟΙ ΤΟΥ ΜΑΘΗΜΑΤΟΣ

Μέσα από το αναλυτικό πρόγραμμα, οι μαθητές/τριες πρέπει:

1. Να μάθουν να εργάζονται με ασφάλεια στο χώρο του ηλεκτρονικού εργαστηρίου.

2. Να χειρίζονται με τον ορθό τρόπο τα εργαλεία και τα όργανα μέτρησης του ηλεκτρονικού εργαστηρίου.

3. Να γνωρίζουν την κατασκευή, τα χαρακτηριστικά, τη λειτουργία και τον έλεγχο των βασικών ηλεκτρικών και ηλεκτρονικών εξαρτημάτων.

4. Να γνωρίζουν εφαρμογές των βασικών ηλεκτρονικών εξαρτημάτων.

5. Να κατασκευάζουν, να λειτουργούν και να ελέγχουν απλά ηλεκτρονικά κυκλώματα.

6. Να γνωρίζουν τους σύγχρονους τρόπους συλλογής πληροφοριών, μελέτης και οργάνωσης- παρουσίασης ατομικών και ομαδικών εργασιών.

3
ΠΡΟΑΠΑΙΤΟΥΜΕΝΕΣ ΓΝΩΣΕΙΣ ΚΑΙ ΔΕΞΙΟΤΗΤΕΣ

1. Βασικές αριθμητικές πράξεις με ακέραιους κλασματικούς και δεκαδικούς αριθμούς.

2. Χρήση δυνάμεων με θετικούς και αρνητικούς ακέραιους εκθέτες.

3. Μετασχηματισμός ενός απλού τύπου.

4. Σχεδίαση γραφικής παράστασης με καρτεσιανούς άξονες.

5. Κατανόηση βασικών όρων, όπως ανάλογα και αντίστροφα ποσά, θερμότητα, θερμοκρασία, ενέργεια.

6. Βασικές δεξιότητες χειρισμού υπολογιστικής μηχανής.

4
ΠΥΡΗΝΙΚΕΣ ΓΝΩΣΕΙΣ ΚΑΙ ΔΕΞΙΟΤΗΤΕΣ

Οι μαθητές/μαθήτριες πρέπει :

1. Να κατανοούν και εφαρμόζουν πιστά και σχολαστικά τους κανόνες ασφάλειας, υγιεινής και εργονομίας στο χώρο εργασίας.

2. Να χειρίζονται ορθά διάφορα εργαλεία, όργανα μέτρησης και συσκευές του ηλεκτρονικού εργαστηρίου.

3. Να γνωρίζουν τα χαρακτηριστικά, τη χρήση και τον έλεγχο των βασικών ηλεκτρονικών εξαρτημάτων (αντίσταση, πυκνωτή, πηνίου, μετασχηματιστή, διόδων, τρανζίστορ, θυρίστορ).

4. Να κατασκευάζουν απλά ηλεκτρονικά κυκλώματα και να τα ελέγχουν.

5. Να εκτελούν μετρήσεις σε απλά ηλεκτρονικά κυκλώματα και να εξάγουν τα σχετικά συμπεράσματα.

5
ΕΙΣΗΓΗΣΕΙΣ ΓΙΑ ΤΗΝ ΑΠΟΤΕΛΕΣΜΑΤΙΚh ΠΡΟΣΦΟΡΑ ΤΗΣ ΥΛΗΣ ΤΟΥ ΑΝΑΛΥΤΙΚΟΥ ΠΡΟΓΡΑΜΜΑΤΟΣ

Το μάθημα να διεξάγεται σε ένα συνεχές τρίωρο, σε ειδικά εξοπλισμένο εργαστήριο Ηλεκτρονικών που να πληρεί όλους τους κανόνες ασφάλειας και να ικανοποιεί δεκαέξι μαθητές/τριες.  Το εργαστήριο αυτό πρέπει να περιλαμβάνει, εκτός από τα απαραίτητα βασικά όργανα και εργαλεία, ηλεκτρονικούς υπολογιστές με πρόσβαση στο διαδύκτιο και τη δυνατότητα επικοινωνίας μεταξύ τους.  Πρέπει επίσης να υπάρχουν όλα τα σύγχρονα εποπτικά μέσα.  Επίσης η διαμόρφωση του χώρου πρέπει να είναι τέτοια που να δημιουργεί το κατάλληλο κλίμα και να διευκολύνει τη μάθηση.

Οι ασκήσεις στο εργαστήριο εκτελούνται από ομάδες μεικτής ικανότητας, που η κάθε μια συγκροτείται από δύο ή τρεις μαθητές/τριες.

Να λαμβάνεται πρόνοια ώστε οι μαθητές/τριες να εργάζονται συνεταιριστικά.

Ο εκπαιδευτής πρέπει να φροντίζει για τη συνεχή καθοδήγηση, επίβλεψη και ενθάρρυνση των μαθητών/τριών.  Όπου είναι δυνατό κατά τη διδασκαλία του μαθήματος, να αναφέρονται παραδείγματα και να γίνεται επίδειξη πρακτικών εφαρμογών με οικιακές ηλεκτρονικές συσκευές ή ηλεκτρονικές συσκευές γραφείου, που γνωρίζουν οι μαθητές/τριες.

Επίσης η διαρρύθμιση του χώρου πρέπει να είναι φιλική και η διαχείριση των μέσων και υλικών εύκολη και ασφαλής.

Το μάθημα είναι κυρίως εργαστηριακό, γι´ αυτό οι μαθητές/τριες θα πρέπει να ενθαρρύνονται να αυτενεργούν.

Στους μαθητές/τριες πρέπει να ανατίθενται συστηματικά κατ’ οίκον εργασία και σχεδιομελέτες, που πρέπει να αξιολογούνται και επιβραβεύονται.

Να παρέχονται κίνητρα στους μαθητές/τριες ώστε να διατηρούν περιποιημένο το τετράδιο εργασιών και να ενθαρρύνεται η εύρεση πληροφοριών από βιβλιοθήκες, καταλόγους κατασκευαστών, το διαδίκτυο ή άλλες πηγές.

ΟΔΗΓΙΕΣ ΓΙΑ ΤΗΝ ΑΞΙΟΛΟΓΗΣΗ ΤΟΥ ΜΑΘΗΜΑΤΟΣ

Η αξιολόγηση πρέπει να αποτιμά γνώσεις, ικανότητες και δεξιότητες που αποκτώνται μέσα από το Πρόγραμμα Σπουδών.  Η αξιολόγηση πρέπει να είναι έγκυρη και αξιόπιστη.

Σκοποί της αξιολόγησης είναι:

· Η ανατροφοδότηση στην πορεία της διδασκαλίας

· Η διάγνωση μαθησιακών δυσκολιών

· Η υποβοήθηση της μάθησης

· Η εξαγωγή της αριθμητικής βαθμολογίας για την προαγωγή του μαθητή

Η αξιολόγηση πρέπει να είναι συνεχής και να περιλαμβάνει:

· Προφορική αξιολόγηση (σ’ αυτή μπορεί να περιλαμβάνεται και ολιγόλεπτη γραπτή εξέταση στο μάθημα της ημέρας)

· Γραπτή εξέταση κατά ενότητα

· Αξιολόγηση εργασιών στην τάξη και στο σπίτι

· Αυτοαξιολόγηση

· Αξιολόγηση σχεδιομελετών.  Η αξιολόγηση των συνθετικών εργασιών να χωρίζεται σε διαφορετικές φάσεις όπως φαίνεται στο Αναλυτικό Πρόγραμμα και η κάθε φάση να έχει τη δική της βαρύτητα

· Αξιολόγηση του περιεχομένου του προσωπικού φακέλου δραστηριοτήτων/επιτευγμάτων του/της μαθητή/τριας

Η αξιολόγηση των εργαστηριακών μαθημάτων θα περιλαμβάνει και τα πιο κάτω:

· Αξιολόγηση πρακτικής εργασίας στο εργαστήριο

· 
Αξιολόγηση της παρουσίασης της εργασίας του στο τετράδιο εργαστηρίου

Η αξιολόγηση του μαθητή πρέπει να καθορίζεται στη γενική στάση του κατά τη διαδικασία της μάθησης που καθορίζεται από τα πιο κάτω κριτήρια:

· Προσέχει στην τάξη

· Καταβάλλει προσπάθεια

· Έχει θετικά αποτελέσματα στην προσπάθειά του

· Ανταποκρίνεται με συνέπεια στις υποχρεώσεις του

· Έχει παρατηρητικότητα

· Εργάζεται μεθοδικά

· Διαθέτει κριτική σκέψη

· Συμμετέχει ενεργά στο μάθημα

· Επικοινωνεί και συνεργάζεται αρμονικά στην τάξη

· Συμμετέχει ουσιαστικά σε δραστηριότητες στα πλαίσια του μαθήματος στην τάξη και εκτός της τάξης

· Αναλαμβάνει θετικές πρωτοβουλίες

· Υπάρχει συνέπεια και αποτέλεσμα στη πρωτοβουλία του

· Εκφράζεται με άνεση στον προφορικό λόγο

· Εκφράζεται καλά στον γραπτό λόγο

Επιπρόσθετα κριτήρια για το εργαστηριακό μάθημα είναι:

· Τηρεί τους κανόνες ασφαλείας

· Ακολουθεί τις οδηγίες που του δόθηκαν στην εκτέλεση της άσκησης

· Εργάζεται αποτελεσματικά

· Επικοινωνεί και συνεργάζεται αρμονικά με τα υπόλοιπα μέλη της ομάδας του για την εκτέλεση της άσκησης

· Διατηρεί τετράδιο εργαστηρίου καθαρό και ευπαρουσίαστο

· Παρουσιάζει σωστά την πορεία εκτέλεσης της άσκησης στο τετράδιο εργαστηρίου

· Καταλήγει σε ορθά αποτελέσματα, συμπεράσματα και παρατηρήσεις

Το ποσοστό βαρύτητας για το κάθε είδος συνεχούς αξιολόγησης φαίνεται πιο κάτω:


Για τα τεχνολογικά μαθήματα
Για τα εργαστηριακά μαθήματα

1 Προφορική αξιολόγηση
20%
5%

2 Γραπτή εξέταση κατά ενότητα
30%
10%

3 Αξιολόγηση εργασιών στην τάξη και στο σπίτι
15%
5%

4 Αυτοαξιολόγηση
5%
5%

5 Αξιολόγηση σχεδιομελετών
15%
20%

6 Αξιολόγηση προσωπικού φακέλου
15%
10%

7 Αξιολόγηση πρακτικής εργασίας
------
30%

8 Αξιολόγηση τετραδίου εργαστηρίου
------
15%

Για τα μαθήματα που εξετάζονται γραπτά στο τέλος του χρόνου σύμφωνα με τους Κανονισμούς θα υπάρχουν οι Προαγωγικές Γραπτές Εξετάσεις.

Οι εξετάσεις αυτές διέπονται από τις σχετικές πρόνοιες των Κανονισμών Λειτουργίας των Δημόσιων Σχολείων Μέσης Εκπαίδευσης και αφορούν την προαγωγή των μαθητών/τριών.

Η Τελική Αξιολόγηση για το μάθημα, είναι ο μέσος όρος των βαθμών των τριών τριμήνων και του βαθμού της Τελικής Γραπτής Εξέτασης, όταν υπάρχει.

Τα κριτήρια της αξιολόγησης και το ποσοστό βαρύτητας του κάθε είδους αξιολόγησης κωδικοποιούνται και κοινοποιούνται στο μαθητή.

Σχεδιομελέτη
· Η σχεδιομελέτη γίνεται καθ’ όλη τη διάρκεια του έτους.

· Το θέμα επιλέγεται μεταξύ μαθητών και του καθηγητή και αρχίζει από το τέλος του πρώτου τριμήνου και ολοκληρώνεται μέχρι το τέλος της σχολικής χρονιάς.


	· Μαθαίνει να ερευνά και να ελέγχει όσο το δυνατό περισσότερες παραμέτρους κατά το σχεδιασμό.

· Αναλύει και επιλύει προβληματικές καταστάσεις.  Εφαρμόζει τους κανονισμούς και τα μέτρα ασφάλειας που σχετίζονται με τη χρησιμοποίηση εργαλείων, μηχανών και ηλεκτρισμού.

· Προγραμματίζει την εργασία του για να αντιμετωπίσει το θέμα με το οποίο θα ασχοληθεί.

· Καταγράφει και σχεδιάζει όλες τις ιδέες που μπορεί να βοηθήσουν στην επίλυση του προβλήματος.

· Επιλέγει τα υλικά της κατασκευής του, τα επεξεργάζεται και υπολογίζει το κόστος για να ολοκληρώσει την κατασκευή.

· Διαχωρίζει τα διάφορα εξαρτήματα και τα διακρίνει από τα εξωτερικά χαρακτηριστικά τους γνωρίσματα.

· Εκτελεί την κατασκευή σύμφωνα με τις προ-διαγραφές και οδηγίες της σχεδιομελέτης και του εκπαιδευτή του.

· Εργάζεται με τη δέουσα προσοχή, ακρίβεια και φροντίδα με ομαδικό πνεύμα κάτω από την επίβλεψη του εκπαιδευτή του.

· Εκτιμά τις επιδράσεις της τεχνολογίας στη φύση και κοινωνία.

· Συσχετίζει το τεχνολογικό του θέμα με τις ανθρώπινες ανάγκες και απαιτήσεις.

· Αποκτά εμπειρίες στη συνδεσμολογία ηλεκτρικών  και ηλεκτρονικών εξαρτημάτων.

· Αναπτύσσει ικανότητα επικοινωνίας, διατύπωσης απόψεων και σύνταξης γραπτής εργασίας. 
	Ο μαθητής:

· Επιλέγει και συγκεκριμενοποιεί το θέμα της σχεδιομελέτης του αφού το μελετήσει υπό την καθοδήγηση του εκπαιδευτή του.

· Συλλέγει, ταξινομεί και επιλέγει χρήσιμες πληροφορίες για επίλυση του προβλήματος.

· Ερευνά πιθανές λύσεις  και επιλέγει την καλύτερη.

· Οργανώνει κατάλογο υλικών και εξαρτημάτων και εξασφαλίζει τα απαραίτητα υλικά.

· Σχεδιάζει την κατασκευή σύμφωνα με τις προδιαγραφές.

· Μελετά τα διάφορα εξαρτήματα της άσκησης και αναγνωρίζει τα χαρακτηριστικά τους.

· Εκτελεί την κατασκευή, τοποθετεί τα εξαρτήματα της σχεδιομελέτης σύμφωνα με το σχέδιο.

· Ελέγχει την κατασκευή στην παρουσία του εκπαιδευτή.  Υποβάλλει γραπτή  μελέτη που περιλαμβάνει:

· Ιστορική εξέλιξη του θέματος σε σχέση με τις ανθρώπινες ανάγκες.

· Πορεία που ακολούθησε

· Εφαρμογή του θέματος στην παραγωγή και στην οικονομία.

· Τις διάφορες δυσκολίες που αντιμετώπισε.

· Τυχόν επιπτώσεις (κοινωνικές, οικονομικές, περιβαλλοντικές κλπ.)

· Διορθώνει τυχόν προβλήματα που παρουσιάζονται κατά τον έλεγχο της άσκησης.

· Παρουσιάζει σε μορφή διάλεξης και επίδειξης τη σχεδιομελέτη στη τάξη στους συμμαθητές του.

	1.
Εισαγωγή στα Ηλεκτρονικά – Ασφάλεια και κανονισμοί εργαστηρίου 


(3 περίοδοι)

1.1
Εισαγωγή στα Ηλεκτρονικά
1.2
Ασφάλεια του ιδίου του μαθητή
1.3
Ασφάλεια συνεργατών
1.4
Ασφάλεια εργαστηρίου
	· Αναφέρει τις σημαντικότερες ανακαλύψεις που έγιναν στον τομέα των ηλεκτρονικών με χρονολογική σειρά.

· Συνειδητοποιεί τους κινδύνους από τον ηλεκτρισμό και κατανοεί τα μέτρα ασφάλειας και τις προφυλάξεις που πρέπει να παίρνει κατά την πραγματοποίηση των εργαστηριακών ασκήσεων.

· Γνωρίζει πως θα δράσει σε περίπτωση ηλεκτροπληξίας άλλου.

· Γνωρίζει πως θα δράσει σε περίπτωση πυρκαγιάς στο χώρο του εργαστηρίου.

· Γνωρίζει πως θα χειρίζεται με ασφάλεια εργαλεία του εργαστηρίου για να αποφύγει τραυματισμούς ή εγκαύματα.

· Χειρίζεται όργανα μέτρησης, εργαλεία και υλικά με προσοχή ώστε να διατηρούνται σε καλή κατάσταση.

· Διατηρεί το χώρο του εργαστηρίου καθαρό και τοποθετεί πάντοτε το κάθε όργανο και εργαλείο στη θέση του.
	· Παρουσιάζει φωτογραφίες σχετικές με την ασφάλεια στο εργαστήριο και τις σχολιάζει.

· Κάνει επίδειξη στη χρήση του πυροσβεστήρα και αναφέρει τον κατάλληλο τύπο πυροσβεστήρα που πρέπει να χρησιμοποιηθεί.

· Κάνει επίδειξη σωστής χρήσης εργαλείων.

· Δίδει οδηγίες πρώτων βοηθειών σε περίπτωση ηλεκτροπληξίας ή τραυματισμού στο εργαστήριο.

· Οι μαθητές/τριες εξασκούνται στην εφαρμογή οδηγιών πρώτων βοηθειών.

	2. 
Εργαλεία και μικροϋλικά εργαστηρίου 


(6 περίοδοι)

2.1 
Είδη κατσαβιδιών

2.2 
Πένσες, κόφτες, και μυτοτσίμπιδα

2.3 
Τρυπάνι, μέγκενη

2.4 
Ηλεκτρικό κολλητήρι και εξάσκηση στη χρήση του

2.5 
Διάφορα είδη πλακετών με χαλκό

2.6 
Διάφορα καλώδια και ακροδέκτες σύνδεσης
	· Αναγνωρίζει τα διάφορα είδη κατσαβιδιών και χρησιμοποιεί το κατάλληλο κατσαβίδι με το σωστό τρόπο στη κάθε περίπτωση.

· Χειρίζεται σωστά τα διάφορα μικροεργαλεία του εργαστηρίου.

· Αναγνωρίζει τα διάφορα είδη πλακετών χαλκού.

· Αναγνωρίζει τα κυριότερα είδη του ηλεκτρικού κολλητηριού. Αναγνωρίζει τα μέρη του  ηλεκτρικού κολλητηριού.

· Λαμβάνει τις κατάλληλες προφυλάξεις κατά τη χρήση του κολλητηριού για την αποφυγή εγκαυμάτων.

· Χειρίζεται το κολλητήρι ορθά και σε καθαρές επιφάνειες.

· Επιτυγχάνει καλή μηχανική σύνδεση πριν τη συγκόλληση.

· Βεβαιώνεται ότι η κόλληση που θα χρησιμοποιήσει περιέχει αντιοξειδωτικό.

· Ελέγχει τη συγκόλληση για ομαλή και γυαλιστερή επιφάνεια.

· Επιλέγει το κατάλληλο κολλητήρι ανάλογα με την ισχύ και τη χρήση του.
	· Ο μαθητής βλέπει διάφορα μικροεργαλεία του εργαστηρίου και εξασκείται στη χρήση και τακτοποίηση τους.

· Χρησιμοποιεί το ηλεκτρικό κολλητήρι για συγκόλληση συρμάτων μεταξύ τους.

· Χρησιμοποιεί το ηλεκτρικό κολλητήρι για συγκόλληση εξαρτημάτων σε πλακέτα με γραμμές χαλκού τρυπημένες (strip board).

	3. 
Όργανα και συσκευές  


(6 περίοδοι)

3.1
Τροφοδοτικά

3.2
Πολύμετρα αναλογικά και ψηφιακά

3.3
Γεννήτριες σημάτων

3.4
Παλμογράφος διπλής δέσμης
	· Χειρίζεται σωστά τα τροφοδοτικά του  εργαστηρίου.

· Προσδιορίζει τις παρεχόμενες τάσεις και τις δυνατότητες των εργαστηριακών τροφοδοτικών.

· Χειρίζεται σωστά τα αναλογικά και ψηφιακά πολύμετρα.

· Επιλέγει σωστά την κατάλληλη περιοχή ή κλίμακα μέτρησης στο ψηφιακό ή αναλογικό πολύμετρο και μετρά με ακρίβεια, ταχύτητα και ασφάλεια:

(α)
αντιστάσεις

(β)
συνεχείς και εναλλασσόμενες τάσεις

· Αναγνωρίζει και προσδιορίζει τις δυνατότητες των γεννητριών χαμηλών και υψηλών συχνοτήτων.

· Κατανοεί τα πλεονεκτήματα του παλμογράφου στην παρατήρηση και μέτρηση σημάτων.
	· Επίδειξη και αναγνώριση διάφορων τύπων τροφοδοτικών.

· Εξάσκηση των μαθητών στη μέτρηση αντίστασης, τάσης και ρεύματος με αναλογικό και ψηφιακό πολύμετρο.

· Επίδειξη και αναγνώριση συσκευών μέτρησης όπως γεννητριών σημάτων και παλμογράφου διπλής δέσμης.

· Εξάσκηση των μαθητών στην επιλογή της κατάλληλης περιοχής ή κλίμακας του πολύμετρου.

	4.
Αντιστάσεις 


(6 περίοδοι)

4.1
Είδη αντιστάσεων: 

Σταθερές, μεταβλητές – άνθρακα και σύρματος
4.2 
Χαρακτηριστικά αντιστάσεων
4.3 
Κώδικας χρωμάτων
4.4 
Μέτρηση αντιστάσεων
4.5 
Ειδικές αντιστάσεις
	· Αιτιολογεί την ύπαρξη αντίστασης σε ηλεκτρικό κύκλωμα.

· Αναγνωρίζει τις αντιστάσεις άνθρακος, σύρματος, σταθερές και μεταβλητές.

· Εξάγει την τιμή της αντίστασης και την ανοχή της από τον κώδικα χρωμάτων.

· Αναφέρει τα βασικά χαρακτηριστικά των  σταθερών και μεταβλητών αντιστάσεων.

· Αναφέρει χρήσεις των αντιστάσεων.

· Αναφέρει τα χαρακτηριστικά των θερμίστορ και τη χρήση τους.

· Αναφέρει τα βασικά χαρακτηριστικά των varistor και τη χρήση τους.

· Γνωρίζει τα απαραίτητα χαρακτηριστικά που θα χρησιμοποιήσει για την αγορά αντιστάσεων.

· Αναφέρει τα βασικά χαρακτηριστικά και χρήσεις της LDR.
	· Να γίνει επίδειξη διαφόρων τύπων αντιστάσεων που διαφέρουν στις διαστάσεις και την κατασκευή τους.

· Ο μαθητής να υπολογίσει την τιμή διαφόρων αντιστάσεων από τον κώδικα χρωμάτων και να συγκρίνει την τιμή τους με αυτή που προκύπτει από μέτρηση των αντιστάσεων με το πολύμετρο.

· Να γίνει άσκηση στο εργαστήριο με αντίσταση μικρής τιμής και ισχύος (1/4 W), χρησιμοποιώντας τάση τέτοια ώστε να καεί. Να εξαχθούν τα ανάλογα συμπεράσματα.

· Οι μαθητές προτρέπονται να εργασθούν σε ομάδες για τη συλλογή αντιστάσεων διαφόρων τύπων και μεγεθών και να τις παρουσιάσουν στην τάξη.

· Να γίνει επίδειξη των διαφόρων τύπων μεταβλητών αντιστάσεων με αναφορά στη χρήση τους.

· Να γίνει σύγκριση των μετρήσεων μιας γραμμικής αντίστασης και μιας λογαριθμικής.

· Να γίνει επίδειξη της μεταβολής της αντίστασης ενός θέρμιστορ με τη θερμοκρασία.

· Να γίνει επίδειξη της μεταβολής της αντίστασης LDR με μεταβολή της έντασης του φωτός.

· Μετά την επίδειξη του καθηγητή, να χωρισθούν οι μαθητές σε ομάδες και να επαναλάβουν εργαστηριακή άσκηση, που περιλαμβάνει μεταβολή αντίστασης με θερμοκρασία και φως.

	5.
Μετρήσεις τάσης, έντασης και αντίστασης σε κύκλωμα 


(6 περίοδοι)

5.1 
Προφυλάξεις κατά τη μέτρηση, τρόπος σύνδεσης πολύμετρου, σωστή επιλογή κλίμακας

5.2 
Μετρήσεις τάσης, έντασης και αντίστασης σε απλό ηλεκτρικό κύκλωμα με αναλογικό πολύμετρο

5.3 
Μετρήσεις τάσης, έντασης και αντίστασης σε απλό ηλεκτρικό κύκλωμα με ψηφιακό πολύμετρο

5.4 
Συνδεσμολογία αντιστάσεων
	· Εκτελεί μετρήσεις αντίστασης λαμβάνοντας τις απαραίτητες προφυλάξεις για προστασία του πολύμετρου, ψηφιακού και αναλογικού.

· Εκτελεί μετρήσεις τάσης επιλέγοντας τη σωστή κλίμακα, με αναλογικό και ψηφιακό πολύμετρο.

· Εκτελεί μετρήσεις έντασης επιλέγοντας τη σωστή κλίμακα και λαμβάνοντας τα απαραίτητα μέτρα για τη προστασία του οργάνου.

· Συνδεσμολογεί αντιστάσεις σειράς και παράλληλα και εκτελεί μετρήσεις επαληθεύοντας τις ιδιότητες της σειράς και παράλληλης σύνδεσης.

· Συνδεσμολογεί αντιστάσεις μεικτά, τις τροφοδοτεί με συνεχή τάση, εκτελεί μετρήσεις και εξάγει τα ανάλογα συμπεράσματα.

· Συγκρίνει τα αποτελέσματα των μετρήσεων με αναλογικό και ψηφιακό πολύμετρο και τα σχολιάζει.
	· Χρήση διαφανειών για επίδειξη τρόπων σύνδεσης πολύμετρου.

· Χρήση εκπαιδευτικού λογισμικού για επίδειξη μετρήσεων με τη βοήθεια ηλεκτρονικού υπολογιστή.

· Επίδειξη σε μικρές ομάδες μαθητών της διαδικασίας μέτρησης ηλεκτρικών μεγεθών και της συνδεσμολογίας πολύμετρου.

· Εξάσκηση μαθητών στην πραγματοποίηση απλών κυκλωμάτων και μέτρηση ηλεκτρικών μεγεθών.

	6.
Πυκνωτές 


(6 περίοδοι)

6.1
Τύποι και χαρακτηριστικά πυκνωτών

6.2
Συμπεριφορά πυκνωτών στο D.C. και εργαστηριακή άσκηση
6.3
Μέτρηση χωρητικότητας με όργανο μέτρησης χωρητικότητας και έλεγχος
	· Αναφέρει τι είναι και από τι αποτελείται ο πυκνωτής.

· Αναφέρει τα βασικά χαρακτηριστικά των πυκνωτών.

· Διακρίνει τους πυκνωτές σε σταθερούς, μεταβλητούς, και ρυθμιζόμενους (τρίμερ).

· Αναφέρει χρήσεις των πυκνωτών.

· Αναγνωρίζει τα χαρακτηριστικά των πυκνωτών σύμφωνα με το χρωματικό κώδικα ή σύμφωνα με τα αναγραφόμενα στοιχεία.

· Αναγνωρίζει τους ηλεκτρολυτικούς πυκνωτές και κατανοεί τη σημασία της πολικότητας.

· Ελέγχει πυκνωτές με πολύμετρο και όργανο μέτρησης χωρητικότητας λαμβάνοντας τις απαραίτητες προφυλάξεις για φορτισμένο πυκνωτή.

· Μετρά την χωρητικότητα πυκνωτών με όργανο μέτρησης χωρητικότητας.

· Συνδέει αντίσταση σε σειρά με πυκνωτή και παρακολουθεί τη φόρτιση και εκφόρτισή του.
	· Επίδειξη διαφόρων τύπων πυκνωτών και μελέτη από τους μαθητές των χαρακτηριστικών τους.

· Να γίνει παρουσίαση του μαθήματος με τη χρήση πολυμέσων, κασετών video και διαφανειών.

· Χρήση ηλεκτρονικού υπολογιστή και κατάλληλου λογισμικού για μελέτη των πυκνωτών.

· Οργάνωση από τους μαθητές πινακίδων διαφόρων τύπων πυκνωτών.

· Έλεγχος πυκνωτών με όργανα.

· Παρακολούθηση φόρτισης πυκνωτή.

	7.
Πηνία 


(6 περίοδοι)

7.1
Χαρακτηριστικά πηνίου

7.2 
Τύποι πηνίων, τρόπος ελέγχου, βλάβες πηνίου

7.3 
Συμπεριφορά πηνίου στο D.C. και A.C. Εργαστηριακή άσκηση

7.4 
Μέτρηση συντελεστή αυτεπαγωγής 
(L- Μeter)


	· Διακρίνει τους διάφορους τύπους πηνίων.

· Αναφέρει τα βασικά χαρακτηριστικά των πηνίων.

· Αναφέρει τρόπους ελέγχου και εντοπίζει βλάβες πηνίων.

· Μετρά το συντελεστή αυτεπαγωγής με L-Μeter.

· Τροφοδοτεί πηνίο με συνεχές και εναλλασσόμενο ρεύμα, εκτελεί μετρήσεις και εξάγει συμπεράσματα για τη συμπεριφορά του πηνίου.

· Μελετά εφαρμογές πηνίων ως ηλεκτρομαγνήτη π.χ. ηλεκτρονόμος και άλλα.
	· Να γίνει επίδειξη διαφόρων τύπων πηνίων.

· Χρήσεις διαφανειών.

· Μελέτη από τον μαθητή των βασικών χαρακτηριστικών των πηνίων.

· Μετρά το συντελεστή αυτεπαγωγής διαφόρων πηνίων, ελέγχει πηνία με όργανα και εντοπίζει βλάβες που έγιναν σε διάφορα πηνία.

· Χρήση ηλεκτρονικού υπολογιστή και κατάλληλου λογισμικού για μελέτη του πηνίου.

· Ο καθηγητής επιδεικνύει στους μαθητές τρόπους κατασκευής πηνίων και οι μαθητές καλούνται να κατασκευάσουν σε ομάδες διάφορα πηνία να τα μετρήσουν, να τα ελέγξουν και να εξάγουν συμπεράσματα.

· Οι μαθητές καλούνται εργαζόμενοι σε ομάδες να χρησιμοποιήσουν πηνία σε διάφορες εφαρμογές και να παρουσιάσουν τις κατασκευές τους στην τάξη.

· Καλούνται οι μαθητές να κάμουν συλλογή πηνίων ή εξαρτημάτων που χρησιμοποιούν πηνία.

	8.
Μετασχηματιστές 


(6 περίοδοι)

8.1
Είδη μετασχηματιστών

8.2
Έλεγχος μετασχηματιστών και βλάβες
8.3 
Χαρακτηριστικά μετασχηματιστών και εργαστηριακή άσκηση


	· Περιγράφει τη βασική κατασκευή του μετασχηματιστή και σχεδιάζει το σύμβολό του.

· Αναφέρει τα βασικά χαρακτηριστικά του μετασχηματιστή.

· Ξεχωρίζει τα άκρα του πρωτεύοντος και δευτερεύοντος πηνίου του  μετασχηματιστή από τα αναγραφόμενα στοιχεία ή από μετρήσεις με ωμόμετρο.

· Μπορεί να εκτελεί μετρήσεις σε μετασχηματιστή που λειτουργεί με φορτίο και χωρίς φορτίο.

· Αναφέρει χρήσεις του μετασχηματιστή.

· Ελέγχει μετασχηματιστή με πολύμετρο και αναφέρει πιθανές βλάβες του, όπως βραχυκύκλωμα,  ανοικτό κύκλωμα, απώλεια κλπ.
	· Να γίνει επίδειξη συνηθισμένων μετασχηματιστών με διαφορετικές μορφές, διάφορες χρήσεις και διαφορετικά χαρακτηριστικά.

· Να γίνει επίδειξη της κατασκευής και λειτουργίας του μετασχηματιστή με τη χρήση εκπαιδευτικού μετασχηματιστή που αποσυναρμολογείται και συναρμολογείται εύκολα.

· Δίδονται στους μαθητές διάφοροι μετασχηματιστές για αναγνώριση και έλεγχο.

· Οι μαθητές τροφοδοτούν τον μετασχηματιστή με διάφορες τάσεις(κάτω από τη τάση λειτουργίας του) και προσδιορίζουν το λόγο μετασχηματισμού του.

· Οι μαθητές λειτουργούν το μετασχηματιστή με φορτίο και χωρίς φορτίο και μετρούν το ρεύμα στο πρωτεύον και δευτερεύον.

· Οι μαθητές εργαζόμενοι σε ομάδες κατασκευάζουν απλούς μετασχηματιστές και εκτελούν μετρήσεις σε αυτούς.

	9. 
Ημιαγωγά εξαρτήματα 


(6 περίοδοι)

9.1
Ημιαγωγός τύπου Ρ και Ν επαφή ΡΝ και δίοδος
9.2
Είδη διόδων χαρακτηριστικά βλάβες έλεγχος
9.3
Εργαστηριακή άσκηση με δίοδο σε κύκλωμα με αντίσταση


	· Αναφέρει πως δημιουργούνται οι ημιαγωγοί τύπου Ρ και τύπου Ν.

· Αναφέρει ημιαγωγά υλικά.

· Περιγράφει τη συμπεριφορά επαφής ΡΝ σε ορθή και ανάστροφη πόλωση.

· Σχεδιάζει το σύμβολο της διόδου, αναγνωρίζει τους ακροδέκτες της και αναφέρει τα χαρακτηριστικά της.

· Αναφέρει τα βασικά χαρακτηριστικά και τις χρήσεις των ειδικών διόδων LED και Zener.

· Σχεδιάζει τα σύμβολα τους.

· Συνδεσμολογεί απλά κυκλώματα και ελέγχει την λειτουργία της διόδου σε ορθή και ανάστροφη πόλωση.

· Συνδεσμολογεί απλό κύκλωμα σταθεροποίησης με Ζener και ελέγχει τη λειτουργία του.

· Συνδεσμολογεί LED με προστατευτική αντίσταση και παρακολουθεί την λειτουργία της μεταβάλλοντας την ένταση του ρεύματος.

· Αναφέρει τα πλεονεκτήματα της, έναντι άλλων ενδεικτικών λυχνιών.

· Ελέγχει διόδους με αναλογικό και ψηφιακό πολύμετρο και αναγνωρίζει με μετρήσεις τους ακροδέκτες τους.
	· Να γίνει επίδειξη διαφόρων τύπων διόδων που υπάρχουν στην αγορά.

· Δίδονται στους μαθητές διαφορετικές δίοδοι και καλούνται να αναγνωρίσουν τα χαρακτηριστικά τους και να τις ταξινομήσουν σύμφωνα μ΄αυτά.

· Να γίνει παρουσίαση του μαθήματος με τη χρήση βοηθητικών μέσων, όπως διαφανειών, βίντεο και πολυμέσων.

· Οι μαθητές εργαζόμενοι σε ομάδες να οργανώσουν συλλογές διόδων διαφόρων τύπων.

· Δίδεται στους μαθητές κατάλογοι ηλεκτρονικών εξαρτημάτων απ’ όπου οι μαθητές εξάγουν πληροφορίες για τις διόδους.

· Χρήση ηλεκτρονικού υπολογιστή και κατάλληλου λογισμικού για μελέτη διόδων.

· Συνδεσμολογεί κυκλώματα με δίοδο, δίοδο LED και  Zener και παρατηρεί τη λειτουργία τους.

	10.
Ανορθωτικές διατάξεις 


(6 περίοδοι)

10.1
Ημιανόρθωση

10.2
Πλήρης ανόρθωση
10.3
Κυκλώματα και εφαρμογές
10.4
Φίλτρα εξομάλυνσης
10.5
Κατασκευή ανορθωτικού
	· Αναφέρει τη χρησιμότητα των ανορθωτικών κυκλωμάτων.

· Σχεδιάζει κύκλωμα απλής ανόρθωσης και εξηγεί την λειτουργία του.

· Συνδεσμολογεί κύκλωμα απλής ανόρθωσης και ελέγχει με πολύμετρο και  παλμογράφο τη λειτουργία του.

· Σχεδιάζει κύκλωμα πλήρους ανόρθωσης με γέφυρα.

· Σχεδιάζει κύκλωμα πλήρους ανόρθωσης με μετασχηματιστή μεσαίας λήψης.

· Συνδεσμολογεί κύκλωμα διπλής ανόρθωσης και ελέγχει τη λειτουργία του με πολύμετρο και παλμογράφο.

· Εξηγεί την αναγκαιότητα του φίλτρου και το ρόλο του ηλεκτρολυτικού πυκνωτή εξομάλυνσης στην έξοδο του ανορθωτικού.
	· Να γίνει παρουσίαση του μαθήματος με τη χρήση διαφανειών, βίντεο και πολυμέσων.

· Να γίνει επίδειξη διόδων, διπλών διόδων και γεφυρών διόδων.

· Να γίνει χρήση του κατάλληλου λογισμικού και ηλεκτρονικού υπολογιστή στη διδασκαλία των ανορθωτικών διατάξεων.

· Οι μαθητές σχεδιάζουν κυκλώματα απλής και πλήρους ανόρθωσης και τα παρουσιάζουν στη τάξη.

· Οι μαθητές συνδεσμολογούν κυκλώματα ανόρθωσης με πυκνωτή και χωρίς πυκνωτή εξομάλυνσης, παρατηρούν τη λειτουργία τους και εξάγουν συμπεράσματα.

	11.
Διπολικά τρανζίστορ


(12 περίοδοι)

11.1
Τρανζίστορ ΡΝΡ και ΝΡΝ

11.2
Κώδικες τρανζίστορ και έλεγχος

11.3 
Χρήσεις τρανζίστορ

11.4 
Κατασκευή απλού ηλεκτρικού κυκλώματος με τρανζίστορ

11.5 
Κατασκευή απλού ηλεκτρικού κυκλώματος με ΙC
	· Περιγράφει με συντομία την κατασκευή του διπολικού τρανζίστορ.

· Σχεδιάζει το σύμβολο του τρανζίστορ και καθορίζει τους ακροδέκτες του.

· Αναφέρει τα βασικά χαρακτηριστικά του τρανζίστορ.

· Βρίσκει τον τύπο και τους ακροδέκτες τρανζίστορ χρησιμοποιώντας κώδικες, καταλόγους, πολύμετρο και τρανζίστορ τέστερ.

· Αναφέρει εφαρμογές του τρανζίστορ.

· Συνδεσμολογεί απλό κύκλωμα ενισχυτή με τρανζίστορ και ελέγχει τη λειτουργία του.

· Αναφέρει τι είναι τα ολοκληρωμένα κυκλώματα και ποια τα πλεονεκτήματα τους έναντι των κυκλωμάτων με διακριτά στοιχεία.

· Συνδεσμολογεί απλό κύκλωμα ενισχυτή με ολοκληρωμένο κύκλωμα και ελέγχει τη  λειτουργία του.
	· Να γίνει επίδειξη διαφόρων ειδών τρανζίστορ.

· Να γίνει επίδειξη διαφόρων τύπων IC.

· Να γίνει παρουσίαση του μαθήματος με τη χρήση διαφανειών, βίντεο και πολυμέσων.

· Χρήση ηλεκτρονικού υπολογιστή και κατάλληλου λογισμικού για τη μελέτη του θέματος.

· Δίνονται στους μαθητές διάφορα τρανζίστορ για να τα μελετήσουν, να παρατηρήσουν τα χαρακτηριστικά τους και να βγάλουν μερικά συμπεράσματα.

· Δίνονται στους μαθητές διάφορες συσκευές και καλούνται να αναγνωρίσουν τα τρανζίστορ.

· Συνδεσμολογούν κυκλώματα ενισχυτή με τρανζίστορ και IC και παρατηρούν τη λειτουργία τους.

	12
Θυρίστορ 


(9 περίοδοι)

12.1
Κατασκευή και λειτουργία θυρίστορ (SCR), σύμβολα
12.2
Βλάβες και έλεγχος θυρίστορ
12.3
TRIAC λειτουργία και σύμβολο
12.4
Κατασκευή απλού ηλεκτρονικού κυκλώματος με θυρίστορ
	· Κατανοεί τη λειτουργία του θυρίστορ ως ελεγχόμενου ανορθωτή.

· Αναφέρει τα βασικά χαρακτηριστικά του θυρίστορ.

· Αναφέρει χρήσεις του θυρίστορ.

· Περιγράφει με συντομία τη λειτουργία του TRIAC.

· Αναφέρει ομοιότητες και διαφορές, του θυρίστορ και του TRIAC.

· Αναγνωρίζει και σχεδιάζει το σύμβολο του θυρίστορ και TRIAC.

· Συνδεσμολογεί απλό ηλεκτρικό κύκλωμα με θυρίστορ και ελέγχει τη λειτουργία του.

· Ελέγχει και βρίσκει τους ακροδέκτες του θυρίστορ με Ωμόμετρο.
	· Γίνεται επίδειξη διαφόρων τύπων  θυρίστορ και TRIAC.

· Γίνεται παρουσίαση του μαθήματος με τη χρήση διαφανειών, βίντεο και πολυμέσων.

· Χρήση ηλεκτρονικού υπολογιστή και κατάλληλου λογισμικού για τη μελέτη του θέματος.

· Κατασκευάζει απλό κύκλωμα με θυρίστορ και παρατηρεί τη λειτουργία τους.

	13
Κατασκευή κυκλωμάτων 


(6 περίοδοι)

13.1 
Κατασκευή κυκλωμάτων σε πλακέτα με λωρίδες επιστρώματος χαλκού και με τρύπες

13.2 
Κατασκευή ηλεκτρονικού τυπωμένου κυκλώματος
	· Συνδεσμολογεί ηλεκτρονικά εξαρτήματα σε πλακέτα με λωρίδες με το σωστό τρόπο.

· Γνωρίζει πως να εργάζεται με προσοχή και ακρίβεια κάτω από την επίβλεψη του εκπαιδευτή του.

· Αναφέρει τα πλεονεκτήματα των τυπωμένων κυκλωμάτων.

· Μεταφέρει θεωρητικό κύκλωμα που του δίνεται σε αντίστοιχο πρακτικό, ακολουθώντας τις οδηγίες της άσκησης.

· Κατασκευάζει την αντίστοιχη πλακέτα του τυπωμένου κυκλώματος.

· Συνδεσμολογεί τα ηλεκτρονικά εξαρτήματα στην πλακέτα του τυπωμένου κυκλώματος.
	· Χρήση διαφανειών.

· Επίδειξη από τον εκπαιδευτή διαφόρων πλακετών που υπάρχουν στο εμπόριο.

· Προβολή βιντεοταινίας που αναφέρετε στην κατασκευή τυπωμένων κυκλωμάτων.

· Χρήση από τους μαθητές εκπαιδευτικών προγραμμάτων με τη βοήθεια Ηλεκτρονικού Υπολογιστή.

· Οι μαθητές κατασκευάζουν διάφορα τυπωμένα κυκλώματα και εκτελούν συνδεσμολογίες.

